Решение на Общия съд (осми състав) от 28 март 2019 г. — Coesia/EUIPO (Изображение на две наклонени червени криви)
(Дело T‑829/17)
„Марка на Европейския съюз — Заявка за фигуративна марка на Европейския съюз, изобразяваща две наклонени червени криви — Абсолютно основание за отказ — Липса на отличителен характер — Член 7, параграф 1, буква б) от Регламент (ЕО) № 207/2009 (понастоящем член 7, параграф 1, буква б) от Регламент (ЕС) 2017/1001) — Задължение за мотивиране — Член 75 от Регламент № 207/2009 (понастоящем член 94 от Регламент 2017/1001)“
1.      Марка на Европейския съюз — Процедурни разпоредби — Мотивиране на решенията — Член 75, първо изречение от Регламент № 207/2009 — Обхват, идентичен с този на член 296 ДФЕС
(член 296 ДФЕС; член 75, първо изречение от Регламент № 207/2009 на Съвета)
(вж. т. 16)
2.      Марка на Европейския съюз — Производство по обжалване — Обжалване пред съда на Съюза — Компетентност на Общия съд — Контрол за законосъобразност на решенията на апелативните състави — Вземане предвид от Общия съд на съображения от правна и фактическа страна, които не са били посочени преди това пред отделите на Службата — Изключване
(член 65 от Регламент № 207/2009 на Съвета)
(вж. т. 24)
3.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Понятие — Критерии за преценка
(член 7, параграф 1, буква б) от Регламент № 207/2009 на Съвета)
(вж. т. 27—29 и 64)
4.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Фигуративна марка, изобразяваща две наклонени червени криви
(член 7, параграф 1, буква б) от Регламент № 207/2009 на Съвета)
(вж. т. 31—39 и 45—59)
5.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, лишени от отличителен характер — Понятие — Критерии за преценка — Признаване на знака за отличителен, което не зависи от установяването на определена степен на езикова или художествена изобретателност или фантазия
(член 7, параграф 1, буква б) от Регламент № 207/2009 на Съвета)
(вж. т. 42—44)
6.      Марка на Европейски съюз — Решения на Службата — Принцип на равно третиране — Принцип на добра администрация — Предходна практика при вземане на решения на Службата — Принцип на законност — Необходимост от стриктно и пълно разглеждане във всеки конкретен случай
(Регламент № 207/2009 на Съвета)
(вж. т. 68—71)
7.      Марка на Европейския съюз — Определение и придобиване на марка на Европейския съюз — Преценяване на възможността за регистрация на знак — Вземане предвид само на правната уредба на Съюза — Постановени от националните органи решения, които не обвързват органите на Съюза
(Регламент № 207/2009 на Съвета)
(вж. т. 81, 85 и 86)
Предмет
Жалба срещу решението на пети апелативен състав на EUIPO от 29 септември 2017 г. (преписка R 1272/2017‑5) относно заявка за регистрация на фигуративен знак, изобразяващ две наклонени червени криви, като марка на Европейския съюз
Диспозитив
1)
Отхвърля жалбата.
2)
Осъжда Coesia SpA да заплати съдебните разноски.